**ВЪПРОСИ И ОТГОВОРИ ПО ПРОЦЕДУРА**

**за подбор на проекти**

**BG14MFOP001-1.016**

**„Диверсификация и нови форми на доход“,**

 **Програма за морско дело и рибарство 2014 - 2020 г. (ПМДР),**

 **одобрени с Докладна записка № 93-3016/ 12.06.2020 г.**

**от Ръководителя на Управляващия орган на ПМДР**

**Въпрос:**

Във връзка с процедура за подбор на проекти BG14MFOP001-1.016 „Диверсификация и нови форми на доход“, мярка 1.1 „Диверсификация и нови форми на доход“ Програма морско дело и рибарство 2014-2020 г., имам следните въпроси:

1. Колко оферти за определяне на произхода на цените на предвидените разходи по т. 14.1.2. и т. 14.1.3. трябва да представи кандидата, тъй-като по всички други публикувани процедури от ПМДР се изисква една оферта. Бих искал да обърна внимание, че по мярка 1.1 кандидатите основно са дребномащабни рибари от малки населени места и изискванията към оферентите трудно се покриват дори от един потенциален доставчик. В този смисъл намирането на повече от един (двама или повече) потенциални доставчици за извършване на СМР и доставки на оборудване се явява сериозна пречка пред кандидатите, като същевременно по процедурите от ПМДР за инвестиции в аквакултурата и/или преработката, при далеч по-голям административен капацитет на потенциалните бенефициенти се изисква една оферта. В другите процедури по ПМДР също така се изискват само договори и референции за доказване на опит от страна на оферента, докато в условията за кандидатстване по настоящата процедура по мярка 1.1 са добавени и допълнителни изисквания – предоставяне на фактури и други счетоводни документи (извън справката за приходите), които допълнително утежняват събирането на оферти, тъй-като за потенциалните доставчици тази информация се явява чувствителна.

Моля УО да потвърди дали може да бъде уеднаквен подхода при предоставяне на оферти по мярка 1.1 спрямо другите проведени процедури по ПМДР?

2. В документите за подаване на етап кандидатстване е посочен „т. 16 Копие от технически и/или технологичен проект със схема и описание на производствения процес, обосноваващи дейностите и разходите, за които се кандидатства, както и показващи капацитета на производството, изготвен от правоспособно лице, съгласуван от Българска агенция за безопасност на храните /БАБХ/“. Тъй като БАБХ извършва оценяване на проекти за изграждане или реконструкция на обекти единствено по реда на чл. 226 от Закона за ветеринарномедицинската дейност, в чието приложно поле НЕ ПОПАДАТ обектите за обществено хранене. По този начин не бихме могли да заверим в ОДБХ технологичния проект за рибни ресторант/снекбар/бистро (чието изграждане е допустим разход по процедурата), тъй-като според БАБХ заверката на технологичните проекти нормативно не попада в тяхното приложно поле.

В тази връзка, моля за потвърждение дали УО ще приеме заверен единствено от Общинските власти (главен архитект в съответната община) технологичен проект (част технология от инвестиционен проект) който биха могли да представят кандидатите с проекти за развиването на допълваща дейност ресторантьорство?

**Отговор:**

**По въпрос 1. В Условията за кандидатстване** попроцедура за подбор на проекти BG14MFOP001-1.016 „Диверсификация и нови форми на доход“ **е** предвидено за разходите по т. 14.1.2. и т. 14.1.3. кандидатите да представят с оглед определяне на произхода на цените на предвидените разходи за закупуване на активи:

А/ Официален каталог на производител или оторизиран представител или

Б/ Две независими, съпоставими и конкурентни оферти.

**Отговор:**

**По въпрос 2.** УО на ПМДР приема Вашата забележка и като алтернатива ще приеме технологичен проект (част технология от инвестиционен проект), заверен от главен архитект в съответната община.

**ВЪПРОСИ И ОТГОВОРИ ПО ПРОЦЕДУРА**

**за подбор на проекти**

**BG14MFOP001-1.016**

**„Диверсификация и нови форми на доход“,**

 **Програма за морско дело и рибарство 2014 - 2020 г. (ПМДР),**

 **одобрени с Докладна записка № ............................................**

**от Ръководителя на Управляващия орган на ПМДР**

**Въпрос:**

Уважаеми дами и господа,

Обръщаме се към вас относно възникнал въпрос по Процедура: BG14MFOP001-1.016 Диверсификация и нови форми на доход, а именно:

 Допустимо ли е едноличен търговец (ЕТ) - кандидат да представи по т. 23 (Разрешително за стопански риболов), т. 24 (Удостоверение за придобито право за усвояване на ресурс от риба и други водни организми) и т. 25 (Документ за собственост на риболовния кораб) от т. 24 Списък на документите, които се подават на етап кандидатстване от Условията за кандидатстване документи, които са издадени на името на физическото лице – собственик на ЕТ?

Предварително благодаря!

С уважение,

Стоян Костов

Адванс проджект консулт ЕООД

**Отговор:** Както е отбелязано в т. 24.Списък на документите, които се подават на етап кандидатстване от Условията за кандидатстване по процедурата „Всички документи трябва да са издадени на името на кандидата“, т.е. ако кандидатът е едноличен търговец (ЕТ), то изискуемите документи следва да са на името на предприятието на едноличния търговец.